|  |  |
| --- | --- |
| Nagytarcsa község címere | **Nagytarcsa Község Önkormányzata**  **Polgármester**  **2142 Nagytarcsa, Rákóczi u. 4**. |

**Előterjesztés**

**Nagytarcsa Község Önkormányzata Képviselő-testületének**

**2023. szeptember 13. napján tartandó rendes ülésére.**

**Tárgy:** Javaslat Nagytarcsa település közbiztonsági helyzetéről, a közbiztonság érdekében tett intézkedésekről és az ezekkel kapcsolatos feladatokról szóló, a Kistarcsa Rendőrőrs Parancsnoka által készített és a Gödöllői Rendőrkapitányság megbízott vezetője által jóváhagyott 2022. évi beszámoló elfogadására.

**Előterjesztő:** Gulyás Tamás István polgármester

**Előterjesztés előkészítője:** Horváth Lívia hatósági referens

**Törvényességi szempontból ellenjegyezte**: dr. Giba Zoltán jogi referens

**Előterjesztést előzetesen tárgyalja:** Humán Bizottság

**Melléklet:** 2022. évi beszámoló

**A napirendet nyílt ülésen lehet tárgyalni.**

**A döntés elfogadásához egyszerű szavazattöbbség szükséges.**

**Tisztelt Képviselő-testület!**

A rendőrségről szóló 1994. évi XXXIV. törvény 8. § (4) bekezdésében foglaltak alapján Kistarcsa Rendőrőrs Parancsnoka a Gödöllői Rendőrkapitányság megbízott vezetőjének jóváhagyásával elkészítette Nagytarcsa település közbiztonsági helyzetéről, a közbiztonság érdekében tett intézkedésekről és az azzal kapcsolatos feladatokról szóló 2022. évi beszámolóját.

A beszámoló tartalma alapján kiemelendő, hogy a regisztrált bűncselekmények száma a 2021. évhez képest csökkent. A lakosság szubjektív biztonságérzetét leginkább befolyásoló cselekmények továbbra is a vagyon elleni bűncselekmények. Jellemzőek voltak a lakásbetörések, alkalmi lopások, a könnyen tovább értékesíthető vagyontárgyak eltulajdonítása.

Mind a Gödöllői Rendőrkapitányság, mind a Kistarcsa Rendőrőrs illetékességi területén a kiemelt célkitűzések között szerepelt a sérüléssel járó közúti közlekedési balesetek számának csökkentése, az ittas járművezetők kiszűrése. Nagytarcsa településen a 2022. évben összesen 10 személyi sérüléssel járó közúti közlekedési baleset történt, halálos kimenetelű baleset nem történt. A közlekedésrendészeti helyzet elfogadható, a balesetek számában összességében javulás tapasztalható, különös figyelemmel azok súlyosságára.

Az idei évben továbbra is a legfőbb cél a vagyon elleni és a közterületen elkövetett bűncselekmények megelőzése, a közlekedési helyzet javítása, az ittas vezetők kiszűrése és a balesetek megelőzése. Mindezek érdekében rendőri akciók szervezése szükséges a helyi polgárőrség, közterület-felügyelet aktív bevonása mellett.

Jelentős célkitűzés a településen elkövetett bűncselekmények felderítésének további fokozása, a lakosság bizalmának tovább erősítése a rendőrség irányába.

**Kérem a Tisztelt Képviselő-testületet, hogy az előterjesztést megvitatni és a határozati javaslat alapján a döntést meghozni szíveskedjenek.**

Nagytarcsa, 2023. augusztus 21.

|  |  |
| --- | --- |
|  | **Gulyás Tamás István s.k.** |
|  | **polgármester** |

**Határozati javaslat:**

**Nagytarcsa Község Önkormányzata Képviselő-testületének …..../2023.(IX.13.) határozata**

Nagytarcsa Község Önkormányzatának Képviselő-testülete úgy határoz, hogy elfogadja a Nagytarcsa település közbiztonsági helyzetéről, a közbiztonság érdekében tett intézkedésekről és az azzal kapcsolatos feladatokról a Kistarcsa Rendőrőrs Parancsnoka által készített és a Gödöllői Rendőrkapitányság megbízott vezetője által jóváhagyott 2022. évi beszámolót.

Felelős: Polgármester

Határidő: azonnal